**З А П О В Е Д**

**№ ПО-05-10078 / 22.07.2024 г.**

**гр. София**

На основание чл. 47ж, ал.1 от Правилника за прилагане на Закона за собствеността и ползването на земеделските земи /ППЗСПЗЗ/, във връзка със Заповед № РД 46-40/ 27.02.2024 г. на Министъра на земеделието и храните, обнародвана в ДВ бр. 27 от 29.03.2024 г. и Заповед № РД-04-8165/12.06.2024 г. на Директора на ОД „Земеделие” – София-град ,

**П Р Е К Р А Т Я В А М :**

Тръжната процедура /**първа тръжна сесия**/, открита със Заповед № РД-04-8165/ 12.06.2024 г. на Директора на ОД „Земеделие“ – София-град за дългосрочно отдаване под наем за срок от пет стопански години на свободни земеделски земи от държавния поземлен фонд /ДПФ/ с НТП: ниви в област София град *за биологично производство за отглеждане на едногодишни полски култури, многогодишни фуражни култури /житни, бобови и техните смеси за изхранване на животни/ или зеленчуци, и за отглеждане на зеленчуци и трайни насаждения от физически лица или еднолични търговци на възраст до 40 години.*

**М О Т И В И:**

След извършване на проверка се установи, че в срока от 19.06.2024г. до 19.07.2024г., определен със Заповед № РД-04-8165/12.06.2024 г. на Директора на Областна дирекция „Земеделие” – София-град **няма постъпили заявления – оферти.**

Настоящата Заповед да се публикува на интернет страницата на Областна дирекция „Земеделие“ – София-град при спазване на Закона за защита на личните данни.

Заповедта подлежи на обжалване в 14-дневен срок от съобщаването й по реда на Административнопроцесуалния кодекс.

.........../п/...........

**ИНЖ. ПЕТЯ СТОЕВА**

*Директор на*

*Областна дирекция „Земеделие” – София-град*